Ako Habong Gayo

AKO HABONG GAYO

Kaya ako habong gayo
Kan lalakeng palikero,
Aldaw banggi sa tinampo
Kairiba kan soltero.

Minsan ako pagluhudan
Pagmisahan oro-aldaw
Dai nanggad mapakasal
Kan solterong parasugal.

Parasugal, parainom,
Kun dai na nin kakanon,
Sisipaon pati  koron.

Ibang Bersyon

AKO HABONG GAYO

Ako si Señorita
Magayunon na daraga,
Daing gibo magpagayun
Ta mayo pang kailusyon.

Minsan mo akong luhudan
Sa altar, pagnobenahan
Dai ako mapakasal
Sa sulterong paralakaw.

Parasugal, parainom,
Para bugbog pa ki agom,
Paguli mayong kakanun,
Sisipaon pati  koron.

Kategorya:Kantang Bikolnon